nibzard/narodne-novine-full-text-markdown huggingface dataset:
## Rješenje kojim se Tomislavu Grbešu iz Zagreba, osnivaču obrta Rama-Agent TG, obrt za zastupanje u osiguranju, Zagreb, daje dozvola za obavljanje poslova zastupanja u osiguranju

### NN 120/2007 (21.11.2007.), Rješenje kojim se Tomislavu Grbešu iz Zagreba, osnivaču obrta Rama-Agent TG, obrt za zastupanje u osiguranju, Zagreb, daje dozvola za obavljanje poslova zastupanja u osiguranju

# HRVATSKA AGENCIJA ZA NADZOR FINANCIJSKIH USLUGA

**3506**

Na temelju odredbi članka 15. stavka 1. točke 4. alineje 3. i članka 8. stavka
1. Zakona o Hrvatskoj agenciji za nadzor financijskih usluga (»Narodne novine«
broj 140/05), te odredbi članka 252. stavka 2. a u svezi odredbe članka 236.
stavak 4. Zakona o osiguranju (»Narodne novine« broj 151/05), Uprava Hrvatske
agencije za nadzor financijskih usluga, na zahtjev Tomislava Grbeša iz Zagreba,
Kustošijanska 98, osnivača obrta Rama-agent TG, obrt za zastupanje u osiguranju,
Zagreb, Kustošijanska 98, za izdavanje dozvole za obavljanje poslova zastupanja
u osiguranju, na sjednici održanoj16. studenoga 2007. godine donijela je

## RJEŠENJE

I. Tomislavu Grbešu iz Zagreba, Kustošijanska 98, osnivaču obrta Rama-agent TG,
obrt za zastupanje u osiguranju, Zagreb, Kustošijanska 98, daje se dozvola za
obavljanje poslova zastupanja u osiguranju.
II. Tomislav Grbeš iz Zagreba, Kustošijanska 98, osnivač obrta Rama-agent TG,
obrt za zastupanje u osiguranju, Zagreb, Kustošijanska 98 dužan je poslove
zastupanja u osiguranju obavljati kao isključivu djelatnost.
III. Tomislav Grbeš iz Zagreba, Kustošijanska 98, osnivač obrta Rama-agent TG,
obrt za zastupanje u osiguranju, Zagreb, Kustošijanska 98, dužan je u roku od
tri dana od dana upisa u obrtni registar, Hrvatskoj agenciji za nadzor
financijskih usluga dostaviti rješenje o upisu u obrtni registar.
IV. Izrjeka ovog rješenja objavit će se u »Narodnim novinama«.

Klasa: UP/I-453-02/07-37/109
Urbroj: 326-112-07-3
Zagreb, 16. studenoga 2007.

Predsjednik Uprave
**Ante Samodol**, v. r.

Rješenje, NN 120/2007-3506
## Rješenje kojim se društvu za upravljanje investicijskim fondovima Raiffeisen Invest d.o.o., Zagreb, odobrava osnivanje RF Premium otvorenoga investicijskog fonda s privatnom ponudom

### NN 120/2007 (21.11.2007.), Rješenje kojim se društvu za upravljanje investicijskim fondovima Raiffeisen Invest d.o.o., Zagreb, odobrava osnivanje RF Premium otvorenoga investicijskog fonda s privatnom ponudom

# HRVATSKA AGENCIJA ZA NADZOR FINANCIJSKIH USLUGA

**3507**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05) i
članka 5., 50., 124., 126. i 142. Zakona o investicijskim fondovima (»Narodne
novine« br. 150/05), Uprava Hrvatske agencije za nadzor financijskih usluga, na
zahtjev društva za upravljanje investicijskim fondovima Raiffeisen Invest
d.o.o., Zagreb, Magazinska 69, u predmetu odobrenja za osnivanje i prijave upisa
u registar fondova RF Premium, otvorenoga investicijskog fonda s privatnom
ponudom, na sjednici održanoj 16. studenoga 2007. godine donosi

## RJEŠENJE

1. Društvu za upravljanje investicijskim fondovima Raiffeisen Invest d.o.o.
Zagreb, Magazinska 69, odobrava se osnivanje RF Premium, otvorenoga
investicijskog fonda s privatnom ponudom.
2. Društvu za upravljanje investicijskim fondovima Raiffeisen Invest d.o.o.,
Zagreb, Magazinska 69, odobrava se Prospekt i Statut RF Premium, otvorenoga
investicijskog fonda s privatnom ponudom.
3. Odobrava se izbor Raiffeisenbank Austria d.d., Zagreb, Petrinjska 59, za
obavljanje poslova depozitne banke za RF Premium otvoreni investicijski fond s
privatnom ponudom i to na temelju Ugovora sklopljenog 30. listopada 2007. između
društva za uprav­ljanje investicijskim fondovima Raiffeisen Invest d.o.o.,
Zagreb, Magazinska 69, i Raiffeisenbank Austria d.d., Zagreb, Petrinjska 59.
4. RF Premium, otvoreni investicijski fond s privatnom ponudom upisuje se u
registar fondova pod identifikacijskim brojem PPD101.
5. Izrjeka ovog rješenja objavit će se u »Narodnim novinama«.

Klasa: UP/I-450-08/06-03/20
Urbroj: 326-113-07-11
Zagreb, 16. studenoga 2007.

Predsjednik Uprave
**Ante Samodol**, v. r.

Rješenje, NN 120/2007-3507
## Rješenje kojim se društvu za upravljanje investicij­skim fondovima HPB Invest d.o.o., Zagreb, daje odo­bre­nje na Informativni prospekt Umirovljeničkog fonda

### NN 120/2007 (21.11.2007.), Rješenje kojim se društvu za upravljanje investicij­skim fondovima HPB Invest d.o.o., Zagreb, daje odo­bre­nje na Informativni prospekt Umirovljeničkog fonda

# HRVATSKA AGENCIJA ZA NADZOR FINANCIJSKIH USLUGA

**3510**

U skladu s odredbama članka 15. točke 2. alineje 2. i članka 8. stavci 1. i 3.
Zakona o Hrvatskoj agenciji za nadzor financijskih usluga (»Narodne novine« br.
140/05), Uprava Hrvatske agencije za nadzor financijskih usluga donijela je na
sjednici održanoj 16. studenoga 2007.

## RJEŠENJE

1. Društvu za upravljanje investicijskim fondovima HPB Invest d.o.o., Zagreb,
Praška 5, daje se odobrenje na Informativni prospekt Umirovljeničkog fonda.
2. Društvo za upravljanje investicijskim fondovima HPB Invest d.o.o., Zagreb,
Praška 5, dužno je Informativni prospekt objaviti u obliku brošure i to u
najmanje dva dnevna lista koja se prodaju na teritoriju cijele Republike
Hrvatske i to u roku od osam (8) dana od dana dostave ovog rješenja.
3. Izrjeka ovog rješenja objavit će se u »Narodnim novinama«.

Klasa: UP/I-451-04/07-09/16
Urbroj: 326-113/07-6
Zagreb, 16. studenoga 2007.

Predsjednik Uprave
**Ante Samodol,** v. r.

Rješenje, NN 120/2007-3510
## Rješenje Ustavnog suda Republike Hrvatske broj:U-III-2451/2007 od 26. rujna 2007.

### NN 120/2007 (21.11.2007.), Rješenje Ustavnog suda Republike Hrvatske broj:U-III-2451/2007 od 26. rujna 2007.

# USTAVNI SUD REPUBLIKE HRVATSKE

**3518**

Ustavni sud Republike Hrvatske, u Vijeću za rješavanje postupovnih pretpostavki
za odlučivanje o ustavnim tužbama, u sastavu sudac Ivan Matija, predsjednik
Vijeća, te suci Marijan Hranjski i Nevenka Šernhorst, članovi Vijeća, u postupku
koji je ustavnom tužbom pokrenula B. L. iz O. koju zastupa D. S., odvjetnik u
O., na sjednici održanoj 26. rujna 2007. godine, jednoglasno je donio

## RJEŠENJE

I. Ustavna tužba se odbacuje.
II. Ovo rješenje objavit će se u »Narodnim novinama«.

```
Obrazloženje
```

1. Podnositeljica je podnijela ustavnu tužbu protiv presude Županijskog suda u
Osijeku, broj: Gž-661/07 od 26. travnja 2007. godine, kojom je odbijena kao
neosnovana njezina žalba i potvrđena presuda Općinskog suda u Belom Manastiru,
broj: P-27/03 od 7. prosinca 2006. godine. Navedenom prvostupanjskom presudom
utvrđeno je da je E. D. otac tužiteljice M. K. K., koju je 19. lipnja 1969.
godine, u O., rodila M. M., a što su tuženice V. B. i podnositeljica kao pravne
sljednice pok. R. D. koji je bio pravni sljednik tuženika E. D., te tuženica N.
P. kao pravna sljednica pok. M. M. dužne priznati, a što će u protivnom
zamijeniti ta odluka.

*Ustavna tužba nije dopuštena.*

2. Odredbe članka 62. stavci 2. i 3. Ustavnog zakona o Ustavnom sudu Republike
Hrvatske (»Narodne novine«, broj: 99/99, 29/02 i 49/02 – pročišćeni tekst, u
nastavku: Ustavni zakon) propisuju:
*»Ako je zbog povrede ustavnih prava dopušten drugi pravni put, ustavna tužba
može se podnijeti tek nakon što je taj pravni put iscrpljen. U stvarima u kojima
je dopušten upravni spor, odnosno revizija u parničnom ili izvanparničnom
postupku, pravni put je iscrpljen nakon što je odlučeno i o tim pravnim
sredstvima«.*
3. Odredba članka 293. Obiteljskog zakona (»Narodne novine«, broj 116/03)
propisuje:
*»Protiv drugostupanjske presude o utvrđivanju ili osporavanju očinstva revizija
je dopuštena«.*4. Podnošenje ustavne tužbe protiv presude Županijskog suda u Osijeku, broj: Gž-661/07
od 26. travnja 2007. godine, u konkretnom slučaju nije dopušteno, jer nije
ispunjena jedna od pretpostavki za podnošenje ustavne tužbe, a to je
iscrpljenost dopuštenog pravnog puta. Naime, podnositeljica je prema citiranoj
odredbi Obiteljskog zakona protiv osporene drugostupanjske presude mogla
izjaviti reviziju.
5. Slijedom iznijetoga, a na temelju članka 72. Ustavnog zakona, riješeno je kao
u izreci.
6. Objava ovog rješenja temelji se na članku 29. stavku 1. Ustav­nog zakona.

Broj: U-III-2451/2007
Zagreb, 26. rujna 2007.

USTAVNI SUD REPUBLIKE HRVATSKE
Predsjednik Vijeća
**mr. sc. Ivan Matija**, v. r.

Rješenje, NN 120/2007-3518
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Ispravak naziva tijela ispred Pravilnika o standardima i normativima prava na zdravstvenu zaštitu iz obveznog zdravstvenog osiguranja zaštite zdravlja na radu

### NN 120/2007 (21.11.2007.), Ispravak naziva tijela ispred Pravilnika o standardima i normativima prava na zdravstvenu zaštitu iz obveznog zdravstvenog osiguranja zaštite zdravlja na radu

**3519**

Nakon uspoređivanja s izvornim tekstom utvrđena je tiskarska pogreška u nazivu
tijela koje je donijelo Pravilnik o standardima i normativima prava na
zdravstvenu zaštitu iz obveznog zdravstvenog osiguranja zaštite zdravlja na radu
objavljenom u »Narodnim novinama« broju 115 od 7. studenoga 2007., te se daje

## ISPRAVAK

### NAZIVA TIJELA ISPRED PRAVILNIKA O STANDARDIMA I NORMATIVIMA PRAVA NA ZDRAVSTVENU ZAŠTITU IZ OBVEZNOG ZDRAVSTVENOG OSIGURANJA ZAŠTITE ZDRAVLJA NA RADU

Ispred Pravilnika umjesto naziva tijela »Hrvatski zavod za zdravstveno
osiguranje« treba stajati »Hrvatski zavod za zdravstveno osiguranje zaštite na
radu«.

Urbroj: 50501-07-1283
Zagreb, 21. studenoga 2007.

Glavna urednica
**Slavica Banić**, v. r.

Ostalo, NN 120/2007-3519
## Odluka o odlikovanju Njegove Ekscelencije Panayotisa Baizosa veleposlanika Helenske Republike Redom kneza Branimira s ogrlicom

### NN 121/2007 (26.11.2007.), Odluka o odlikovanju Njegove Ekscelencije Panayotisa Baizosa veleposlanika Helenske Republike Redom kneza Branimira s ogrlicom

# PREDSJEDNIK REPUBLIKE HRVATSKE

**3520**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95,
57/06 i 141/06), donosim

## ODLUKU

kojom se odlikuje

*Njegova Ekscelencija*
PANAYOTIS BAIZOS

*veleposlanik Helenske Republike*

### REDOM KNEZA BRANIMIRA S OGRLICOM

za osobit doprinos razvitku prijateljskih odnosa i suradnje između Republike
Hrvatske i Helenske Republike.

Klasa: 060-04/07-06/11
Urbroj: 71-05-04/1-07-1
Zagreb, 16. studenoga 2007.

Predsjednik
Republike Hrvatske
**Stjepan Mesić**, v. r.

Odluka, NN 121/2007-3520
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o dopuni Pravilnika o uvjetima i načinu izdavanja rješenja o sigurnosti za upravljanje željezničkom infrastrukturom

### NN 121/2007 (26.11.2007.), Pravilnik o dopuni Pravilnika o uvjetima i načinu izdavanja rješenja o sigurnosti za upravljanje željezničkom infrastrukturom

# MINISTARSTVO MORA, TURIZMA, PROMETA I RAZVITKA

**3522**

Na temelju članka 17. stavka 4. Zakona o željeznici (»Narodne novine« br.
123/03, 30/04 i 79/07) ministar mora, turizma, prometa i razvitka, donosi

## PRAVILNIK

### O DOPUNI PRAVILNIKA O UVJETIMA I NAČINU IZDAVANJA RJEŠENJA O SIGURNOSTI ZA UPRAVLJANJE ŽELJEZNIČKOM INFRASTRUKTUROM

Članak 1.

U Pravilniku o uvjetima i načinu izdavanja rješenja o sigurnosti za upravljanje
željezničkom infrastrukturom (»Narodne novine« br. 127/05) u članku 4. iza
stavka 1. dodaje se novi stavak 2. koji glasi:
»Službena osoba ministarstva mjerodavnog za željeznički promet po službenoj
dužnosti izvršit će uvid u izdanu dozvolu za upravljanje željezničkom
infrastrukturom iz stavka 1. točke 1. ovog članka.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/05-02/98
Urbroj: 530-08-07-4
Zagreb, 13. studenoga 2007.

Ministar
**Božidar Kalmeta**, v. r.

Pravilnik, NN 121/2007-3522
## Pravilnik o dopuni Pravilnika o uvjetima i načinu izdavanja rješenja o sigurnosti za obavljanje usluga željezničkog prijevoza

### NN 121/2007 (26.11.2007.), Pravilnik o dopuni Pravilnika o uvjetima i načinu izdavanja rješenja o sigurnosti za obavljanje usluga željezničkog prijevoza

# MINISTARSTVO MORA, TURIZMA, PROMETA I RAZVITKA

**3523**

Na temelju članka 13. stavka 9. Zakona o željeznici (»Narodne novine« br.
123/03, 30/04 i 79/07) ministar mora, turizma, prometa i razvitka, donosi

## PRAVILNIK

### O DOPUNI PRAVILNIKA O UVJETIMA I NAČINU IZDAVANJA RJEŠENJA O SIGURNOSTI ZA OBAVLJANJE USLUGA ŽELJEZNIČKOG PRIJEVOZA

Članak 1.

U Pravilniku o uvjetima i načinu izdavanja rješenja o sigurnosti za obavljanje
usluga željezničkog prijevoza (»Narodne novine« br. 127/05) u članku 4. iza
stavka 1. dodaje se novi stavak 2. koji glasi:
»Službena osoba ministarstva mjerodavnog za željeznički promet po službenoj
dužnosti izvršit će uvid u dozvolu za obavljanje usluga u željezničkom
prijevozu, koju je izdalo ministarstvo mjerodavno za željeznički promet, čime se
zadovoljava uvjet iz stavka 1. alineje 1. ovog članka.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/05-02/97
Urbroj: 530-08-07-5
Zagreb, 13. studenoga 2007.

Ministar
**Božidar Kalmeta**, v. r.

Pravilnik, NN 121/2007-3523
## Pravilnik o izmjeni Pravilnika o uvjetima i načinu izdavanja dozvole za obavljanje usluga željezničkog prijevoza i dozvole za upravljanje željezničkom infrastrukturom

### NN 121/2007 (26.11.2007.), Pravilnik o izmjeni Pravilnika o uvjetima i načinu izdavanja dozvole za obavljanje usluga željezničkog prijevoza i dozvole za upravljanje željezničkom infrastrukturom

# MINISTARSTVO MORA, TURIZMA, PROMETA I RAZVITKA

**3524**

Na temelju članka 6. stavka 5. i članka 18. stavka 4. Zakona o željeznici
(»Narodne novine« br. 123/03,30/04 i 79/07) ministar mora, turizma, prometa i
razvitka, donosi

## PRAVILNIK

### O IZMJENI PRAVILNIKA O UVJETIMA I NAČINU IZDAVANJA DOZVOLE ZA OBAVLJANJE USLUGA ŽELJEZNIČKOG PRIJEVOZA I DOZVOLE ZA UPRAVLJANJE ŽELJEZNIČKOM INFRASTRUKTUROM

Članak 1.

U Pravilniku o uvjetima i načinu izdavanja dozvole za obav­ljanje usluga
željezničkog prijevoza i dozvole za upravljanje željezničkom infrastrukturom
(»Narodne novine« br. 127/05) članak 7. mijenja se i glasi:

*»Članak 7.*

Za dokazivanje ispunjavanja uvjeta iz članka 3. stavka 1. i 2. ovog Pravilnika
službena osoba koja u upravnom postupku odlučuje o zahtjevu za izdavanje dozvole
za obavljanje usluga u željezničkom prijevozu pribavit će sljedeće dokumente:
– točka 1. i 2. stavka 1. – izvadak iz sudskog registra
– točka 3. stavka 1. – potvrdu mjerodavnog suda
– točka 4. stavka 1. – izvadak iz kaznene evidencije ili potvrdu odgovarajućih
sudskih ili upravnih tijela za odgovornu osobu
– stavka 2. – izvadak iz kaznene evidencije ili potvrdu odgovarajućih sudskih
ili upravnih tijela.
Podnositelj zahtjeva je dužan, kao dokaz da ispunjava uvjet iz članka 3. stavka
1. točka 8. uz zahtjev priložiti potvrdu ili izjavu osiguravajućeg društva ili
drugi dokument kojim iskazuje ili dokazuje način sposobnost plaćanja zahtjeva za
naknadu štete koja nastane kao posljedica obavljanja djelatnosti koja je predmet
dozvole.«

Članak 2.

U članku 11. stavak 1. se mijenja i glasi:

*»Članak 11.*

Za dokazivanje da upravitelj infrastrukture ispunjava uvjete iz članka 3. stavka
1. ovog Pravilnika, službena osoba koja u upravnom postupku odlučuje o zahtjevu
za izdavanje dozvole za upravljanje željezničkom infrastrukturom pribavit će
sljedeće dokumente:
– točka 1. – izvadak iz sudskog registra
– točka 3. – potvrdu mjerodavnog suda
– točka 4. – izvadak iz kaznene evidencije ili potvrdu odgovarajućih sudskih ili
upravnih tijela za odgovornu osobu.«

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/05-02/96
Urbroj: 530-08-07-4
Zagreb, 13. studenoga 2007.

Ministar
**Božidar Kalmeta**, v. r.

Pravilnik, NN 121/2007-3524
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Ispravak Pravilnika o stavljanju na tržište osobne zaštitne opreme

### NN 121/2007 (26.11.2007.), Ispravak Pravilnika o stavljanju na tržište osobne zaštitne opreme

**3532**

Nakon izvršenog pregleda teksta utvrđena je pogreška u Pravilniku o stavljanju
na tržište osobne zaštitne opreme objavljenom u »Narodnim novinama«, br. 106, od
17. listopada 2007. godine te se daje

## ISPRAVAK

### [PRAVILNIKA O STAVLJANJU NA TRŽIŠTE OSOBNE ZAŠTITNE OPREME](http://narodne-novine.nn.hr/clanci/sluzbeni/329340.html)

U članku 14. stavku (1) točki 3. umjesto točke-zareza treba stajati točka.
U istom stavku točke 4. i 5. treba brisati.

Klasa: 115-01/07-01/23
Urbroj: 526-08-03/2-07-1
Zagreb, 14. studenoga 2007.

Ministar
**Branko Vukelić**, v. r.

Ostalo, NN 121/2007-3532
## Ispravak Pravilnika o sadržaju izvješća o obavljenim uslugama i aktivnostima organizatora volontiranja

### NN 121/2007 (26.11.2007.), Ispravak Pravilnika o sadržaju izvješća o obavljenim uslugama i aktivnostima organizatora volontiranja

**3533**

Nakon izvršenog pregleda teksta utvrđene su pogreške u Pravilniku o sadržaju
izvješća o obavljenim uslugama i aktivnostima organizatora volontiranja,
objavljenom u »Narodnim novinama«, br. 106 od 17. listopada 2007. godine, te se
daje sljedeći

## ISPRAVAK

### [PRAVILNIKA O SADRŽAJU IZVJEŠĆA O OBAVLJENIM USLUGAMA I AKTIVNOSTIMA ORGANIZATORA VOLONTIRANJA](http://narodne-novine.nn.hr/clanci/sluzbeni/329350.html)

U članku 8. Pravilnika o sadržaju izvješća o obavljenim uslugama i aktivnostima
organizatora volontiranja brišu se riječi »... stupa na snagu osmog dana od dana
...«. Umjesto riječi »... objave ...« treba stajati »... objavit će se ...«.
U obrascu izvješća organizatora volontiranja o obavljenim uslugama i
aktivnostima, u rubrici »Inozemstvo« umjesto riječi »Držav­ljani RH u RH« treba
stajati »Državljani RH u inozemstvu«.

Klasa: 022-03/07-0001/56
Urbroj: 519-07/3-07-13
Zagreb, 16. studenoga 2007.

Potpredsjednica Vlade i
ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Ostalo, NN 121/2007-3533
## Pravilnik o izmjenama i dopunama Pravilnika o davanju odobrenja za obavljanje poslova ovlaštenim carinskim otpremnicima i ovlaštenim carinskim zastupnicima

### NN 122/2007 (28.11.2007.), Pravilnik o izmjenama i dopunama Pravilnika o davanju odobrenja za obavljanje poslova ovlaštenim carinskim otpremnicima i ovlaštenim carinskim zastupnicima

# MINISTARSTVO FINANCIJA

**3534**

Na temelju članka 4. stavka 3., članka 7. stavak 4. i članka 13. stavak 3.
Zakona o uvjetima za obavljanje poslova zastupanja u carinskom postupku
(»Narodne novine«, br. 92/01), ministar financija donosi

## PRAVILNIK

### O IZMJENAMA I DOPUNAMA PRAVILNIKA O DAVANJU ODOBRENJA ZA OBAVLJANJE POSLOVA OVLAŠTENIM CARINSKIM OTPREMNICIMA I OVLAŠTENIM CARINSKIM ZASTUPNICIMA

Članak 1.

U Pravilniku o davanju odobrenja za obavljanje poslova ovlaštenim carinskim
otpremnicima i ovlaštenim carinskim zastupnicima (»Narodne novine«, br. 93/02,
125/02 i 68/03), u članku 2. stavku 2. u točki b) alineja prva, a u točki c)
alineja druga, brišu se.
Iza stavka 2. dodaje se stavak 3. koji glasi:
»Dokaz o položenom stručnom ispitu za ovlaštenog carinskog zastupnika pribavlja
po službenoj dužnosti, uvidom u odgovarajuće evidencije, Središnji ured Carinske
uprave.

Članak 2.

U članku 16. stavak 3. točka b) briše se, te dosadašnja točka c) postaje točka
b). Stavak 4. mijenja se i glasi:
»Središnji ured Carinske uprave po službenoj dužnosti prikuplja podatke o
ispunjavanju uvjeta o nekažnjavanju za kaznena djela iz članka 11. stavak 2.
točka c) Zakona, te o ispunjavanju uvjeta o položenom odgovarajućem stručnom
ispitu ili oslobođenju od polaganja istoga.«.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 331-07/02-01/60
Urbroj: 513-02-1220/1-07-8
Zagreb, 15. studenoga 2007.

Ministar financija
**Ivan Šuker**, v. r.

Pravilnik, NN 122/2007-3534
## Pravilnik o izmjeni Pravilnika o polaganju stručnog ispita za ovlaštenog carinskog zastupnika

### NN 122/2007 (28.11.2007.), Pravilnik o izmjeni Pravilnika o polaganju stručnog ispita za ovlaštenog carinskog zastupnika

# MINISTARSTVO FINANCIJA

**3535**

Na temelju članka 14. stavka 4. Zakona o uvjetima za obavljanje poslova
zastupanja u carinskom postupku (»Narodne novine«, br. 92/01), ministar
financija donosi

## PRAVILNIK

### O IZMJENI PRAVILNIKA O POLAGANJU STRUČNOG ISPITA ZA OVLAŠTENOG CARINSKOG ZASTUPNIKA

Članak 1.

U članku 15. stavku 1. Pravilnika o polaganju stručnog ispita za ovlaštenog
carinskog zastupnika (»Narodne novine«, br. 92/04, 180/04 i 107/06), riječ
»osam« zamjenjuje se riječju »pet«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 118-03/04-01 /229
Urbroj: 513-02-1220/1-07-9
Zagreb, 15. studenoga 2007.

Ministar financija
**Ivan Šuker**, v. r.

Pravilnik, NN 122/2007-3535
## Pravilnik o izmjenama i dopunama Pravilnika o fitosanitarnim zahtjevima kojima mora udovoljavati drveni materijal za pakiranje u međunarodnom prometu

### NN 122/2007 (28.11.2007.), Pravilnik o izmjenama i dopunama Pravilnika o fitosanitarnim zahtjevima kojima mora udovoljavati drveni materijal za pakiranje u međunarodnom prometu

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3537**

Na temelju članka 84. stavka 3., u svezi s člankom 18. stavkom 1. Zakona o
biljnom zdravstvu (»Narodne novine«, br. 75/05), ministar poljoprivrede,
šumarstva i vodnoga gospodarstva donosi

## PRAVILNIK

### O IZMJENAMA I DOPUNAMA PRAVILNIKA O FITOSANITARNIM ZAHTJEVIMA KOJIMA MORA UDOVOLJAVATI DRVENI MATERIJAL ZA PAKIRANJE U MEĐUNARODNOM PROMETU

Članak 1.

U članku 4. stavku 1. točki 2. riječi »kraće od 16 sati« mijenjaju se i glase:
»kraće od 24 sata«.

Članak 2.

Prilog I. koji je sastavni dio ovoga Pravilnika mijenja se i glasi:

»PRILOG I.

FUMIGACIJA DRVENOG MATERIJALA ZA PAKIRANJE METILBROMIDOM

|  |  |  |  |  |  |
| --- | --- | --- | --- | --- | --- |
| Temperatura | Doza (g/m³) | Minimalna koncentracija (g/m³) pri: | | | |
| 2h | 4h | 12 | 24h |
| 21 ºC ili više | 48 | 36 | 31 | 28 | 24 |
| 16 ºC ili više | 56 | 42 | 36 | 32 | 28 |
| 10 ºC ili više | 64 | 48 | 42 | 36 | 32 |

Najniža temperatura tretiranja ne smije biti niža od 10 C, a
vrijeme tretiranja ne smije biti kraće od 24 sata. Provjera koncentracije
obavlja se nakon 2, 4 i 24 sata«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/07-01/112
Urbroj: 525-1-07-1
Zagreb, 12. studenoga 2007.

Ministar
poljoprivrede, šumarstva
i vodnoga gospodarstva
**Petar Čobanković**, v. r.

Pravilnik, NN 122/2007-3537
## Rješenje o određivanju Odjela za gastroenterološke bolesti Kliničke bolnice Dubrava, Zagreb "Referentnim centrom Ministarstva zdravstva i socijalne skrbi za bolesti pankreato-bilijarnog kanalnog susta

### NN 122/2007 (28.11.2007.), Rješenje o određivanju Odjela za gastroenterološke bolesti Kliničke bolnice Dubrava, Zagreb "Referentnim centrom Ministarstva zdravstva i socijalne skrbi za bolesti pankreato-bilijarnog kanalnog susta

# MINISTARSTVO ZDRAVSTVA I SOCIJALNE SKRBI

**3540**

Ministar zdravstva i socijalne skrbi Republike Hrvatske na temelju članka 107.
stavka 2. Zakona o zdravstvenoj zaštiti (»Narodne novine« broj 121/03, 48/05 i
85/06) na prijedlog Nacionalnog zdravstvenog vijeća Ministarstva zdravstva i
socijalne skrbi te na temelju članka 202. stavka 1. Zakona o općem upravnom
postupku (»Narodne novine« broj 53/91), donosi

## RJEŠENJE

Odjel za gastroenterološke bolesti Kliničke bolnice Dubrava, Zagreb, određuje se
»Referentnim centrom Ministarstva zdravstva i socijalne skrbi za bolesti
pankreato-bilijarnog kanalnog sustava«.

Klasa: UP/I-510-01/05-01/5
Urbroj: 534-07-02/7-07-24
Zagreb. 22. studenoga 2007.

Ministar
**prof. dr. sc. Neven Ljubičić**, v. r.

Rješenje, NN 122/2007-3540
## Izmjene i dopune Popisa davatelja poštanskih i kurirskih usluga ("Narodne novine", broj 63/07 i 98/07)

### NN 122/2007 (28.11.2007.), Izmjene i dopune Popisa davatelja poštanskih i kurirskih usluga ("Narodne novine", broj 63/07 i 98/07)

# VIJEĆE ZA POŠTANSKE USLUGE

**3541**

Vijeće za poštanske usluge, na temelju članka 29. stavka 6. Zakona o pošti
(»Narodne novine«, broj 172/03, 15/04 i 92/05), objavljuje

## IZMJENE I DOPUNE

### POPISA DAVATELJA POŠTANSKIH I KURIRSKIH USLUGA (»Narodne novine«, broj 63/07 i 98/07).

U Popisu davatelja poštanskih i kurirskih usluga (»Narodne novine«, broj 63/07 i
98/07), podaci pod rednim brojem 15. (ATLANTIK EXPEDITUS d.o.o.), u stupcu ime i
adresa davatelja usluga, mijenjaju se i glase ATLANTIK EXPEDITUS d.o.o. za
poslovne usluge, Radnička cesta 27, 10000 Zagreb, a iza podataka pod rednim
brojem 15. dodaje se redni broj 16. i podaci koji glase:

|  |  |  |  |  |
| --- | --- | --- | --- | --- |
| Redni broj | IME I ADRESA  DAVATELJA USLUGA | MATIČNI  BROJ | DATUM PRIMITKA POTPUNE PRIJAVE I/ILI IZDAVANJA DOZVOLE ODNOSNO DRUGI PRAVNI OSNOV OBAVLJANJA USLUGA | VRSTA POŠTANSKIH I/ILI KURIRSKIH USLUGA |
| 15. | TOMATANE d.o.o. trgovina,  prijevoz i usluge  Bosutska 31,  10 000 Zagreb | 0458333 | 15. studenoga 2007. godine | Poštanske usluge koje se obavljaju na slobodnom tržištu prema članku 13. Zakona o pošti, kurirske usluge prema članku 14. Zakona o pošti, usluge prijama, prijevoza te uručenja tiska (novine i časopisi) koje šalju nakladnici iz članka 12. stavak 4. Zakona o pošti, na cijelom području RH |

Predsjednica Vijeća
**Terezija Benčić,** dipl. oec.

Izmjene i dopune, NN 122/2007-3541
## Kolektivni ugovor o izmjeni i dopuni Kolektivnog ugovora za djelatnost zdravstva u privatnoj praksi Hrvatske - Aneks br. 1.

### NN 122/2007 (28.11.2007.), Kolektivni ugovor o izmjeni i dopuni Kolektivnog ugovora za djelatnost zdravstva u privatnoj praksi Hrvatske - Aneks br. 1.

# KOLEKTIVNI UGOVORI

**3542**

Udruga privatnih poslodavaca u zdravstvu Hrvatske, Zagreb, Rugvička 1 (u
daljnjem tekstu: Udruga), zastupana po tajniku Udruge Ivanu Gabrilu, dipl. iur.
i
Sindikat zaposlenika na radu kod poslodavaca u privatnoj prak­si Hrvatske,
Zagreb, Rugvička 1 (u daljnjem tekstu: Sindikat), zastupan po tajniku Sibel
Latin, zaključili su dana 29. 10. 2007. g.

## KOLEKTIVNI UGOVOR

### O IZMJENI I DOPUNI KOLEKTIVNOG UGOVORA ZA DJELATNOST ZDRAVSTVA U PRIVATNOJ PRAKSI HRVATSKE

**\*Aneks br. 1\***

Članak 1.

Mijenja se i dopunjuje Kolektivni ugovor za djelatnost zdravstva u privatnoj
praksi Hrvatske, (»Narodne novine«, 127/06. (u daljnjem tekstu: Kolektivni
ugovor) tako, da se članak 153. stavak 1. mijenja u smislu, da se zarez, nakon
riječi »godina« briše, a tekst »čija je pojedinačna vrijednost do 400,00 kn«,
zamijeni s tekstom »do iznosa osnovice, a prema odluci poslodavca«.

Članak 2.

Dopunjuje se Kolektivni ugovor tako, da se nakon članka 153. utvrđuje se novi
podnaslov i novi članak 153/1. i to kako slijedi:
»Potpora za novorođeno dijete

Članak 153/1.

Radnik ima pravo na potporu za svako novorođeno dijete, do visine osnovice.
Osnovica za izračun potpore je iznos utvrđen Zakonom o izvršenju proračuna
RH/godina.
Radnik ima pravo na potporu najmanje u iznosu 15,00 % od osnovice.
Odluku o visini potpore donosi poslodavac, a realizira posebnim rješenjem.«

Članak 3.

Ovaj Aneks br. 1. Kolektivnom ugovoru donijet je na način i po postupku kako je
propisano Kolektivnim ugovorom.
Ovaj Aneks br. 1. Kolektivnom ugovoru Udruga dostavlja Ministarstvu
gospodarstva, rada i poduzetništva RH, kao nadležnom tijelu za upis u Knjigu
evidencija kolektivnih ugovora.
Ovaj Aneks br. 1 Kolektivnom ugovoru stupa na snagu osmog dana, računajući od
dana objave u »Narodnim novinama«.
Sve ostale odredbe Kolektivnog ugovora ostaju i dalje na snazi, osim onih koje
su suprotne odredbama ovog Aneksa br. 1. Kolektivnom ugovoru.

Urbroj: 099/2007.

Tajnik Sindikata                     Tajnik Udruge

**Sibel Latin**, v. r.
**Ivan Gabrilo, dipl. iur**., v. r.

Kolektivni ugovor, NN 122/2007-3542
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zaključak Ustavnog suda Republike Hrvatske broj:U-IIIA-860/2005 od 18.listopada 2007.

### NN 122/2007 (28.11.2007.), Zaključak Ustavnog suda Republike Hrvatske broj:U-IIIA-860/2005 od 18.listopada 2007.

**3555**

Ustavni sud Republike Hrvatske, u Prvom vijeću za odlučivanje o ustavnim
tužbama, u sastavu sudac Željko Potočnjak, predsjednik Vijeća, te suci Davor
Krapac, Ivan Matija, Agata Račan, Smiljko Sokol, i Nevenka Šernhorst, članovi
Vijeća, u smislu odredbe članka 34. Ustavnog zakona o Ustavnom sudu Republike
Hrvatske (»Narodne novine«, broj 99/99., 29/02., 49/02. – pročišćeni tekst),
radi ispravljanja pogreške, 18. listopada 2007. godine jednoglasno donosi

## ZAKLJUČAK

1. Ispravlja se odluka Ustavnog suda Republike Hrvatske broj: U-IIIA-860/2005 od
20. lipnja 2007. godine na način da:
– u točki II. izreke odluke, umjesto *»brojem: Gž-1573/07«* treba stajati
*»brojem: Gž-1692/07«.*
– u točki 2. obrazloženja, posljednjem odjeljku, umjesto »brojem: Gž-1573/07«
treba stajati »brojem: Gž-1692/07«.
2. Ispravci iz točke 1. upisat će se u izvornik odluke Ustavnog suda Republike
Hrvatske broj: U-IIIA-860/2005 od 20. lipnja 2007. godine, u obliku službene
bilješke.

Broj: U-IIIA-860/2005
Zagreb, 18. listopada 2007.

USTAVNI SUD REPUBLIKE HRVATSKE
Predsjednik Vijeća
**dr. sc. Željko Potočnjak**, v. r.

Ostalo, NN 122/2007-3555
## Uredba o izmjenama Uredbe o ciljnoj cijeni svježeg sirovog mlijeka

### NN 123/2007 (30.11.2007.), Uredba o izmjenama Uredbe o ciljnoj cijeni svježeg sirovog mlijeka

# VLADA REPUBLIKE HRVATSKE

**3556**

Na temelju članka 9. stavka 2. Zakona o poljoprivredi (»Narod­ne novine«, br.
66/2001 i 83/2002), Vlada Republike Hrvatske je na sjednici održanoj 29.
studenoga 2007. godine donijela

## UREDBU

### O IZMJENAMA UREDBE O CILJNOJ CIJENI SVJEŽEG SIROVOG MLIJEKA

Članak 1.

U Uredbi o ciljnoj cijeni svježeg sirovog mlijeka (»Narodne novine«, br.
156/2002 i 153/2005), članak 4. mijenja se i glasi:

*»Članak 4.*

Obračun osnovne cijene mlijeka obavlja se na temelju postotnog udjela mliječne
masti i bjelančevina, te njihove jedinične novčane vrijednosti prema formuli:

OCM = (M × v1) + (B × v2)

gdje je:
OCM = osnovna cijena mlijeka
M = % udio masti u mlijeku
B = % udio bjelančevina u mlijeku
v1 = novčana vrijednost masne jedinice, koja iznosi kod:
– kravljeg mlijeka 0,2596 kuna
– ovčjeg mlijeka 0,2970 kuna
– kozjeg mlijeka 0,3080 kuna
v2 = novčana vrijednost jedinice bjelančevine, koja iznosi kod
– kravljeg mlijeka 0,3179 kuna
– ovčjeg mlijeka 0,8250 kuna
– kozjeg mlijeka 0,6006 kuna.«

Članak 2.

U članku 5. mijenja se tablica i glasi:

|  |  |  |  |  |  |  |
| --- | --- | --- | --- | --- | --- | --- |
| Ispravak vrijednosti | Kravlje mlijeko | | | Ovčje i kozje mlijeko | | |
|  | Razvrstavanje u klase | | Broj somatskih stanica | Ispravak vrijednosti | Razvrstavanje u klase | |
|  | Klasa | Broj mikroorganizama |  |  | Klasa | Broj mikroorganizama |
| 1,15 | E | ≤ 50.000 | ≤ 400.000 | - | - | - |
| 1,025 | I | ≤ 100.000 | ≤ 400.000 | 1,10 | I | ≤1.000.000 |
| 0,90 | II | ≤ 400.000 | ≤ 600.000 | 1,00 | II | ≤1.500.000 |
| 0,80 | III | > 400.000 | > 600.000 | 0,90 | III | >1.500.000 |

Članak 3.

Ova Uredba stupa na snagu 1. prosinca 2007. godine, a objavit će se u »Narodnim
novinama«.

Klasa: 307-03/07-02/02
Urbroj: 5030116-07-1
Zagreb, 29. studenoga 2007.

Predsjednik
**dr. sc. Ivo Sanader**, v. r.

Uredba, NN 123/2007-3556
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o preraspodjeli sredstava planiranih u Držav­nom proračunu Republike Hrvatske za 2007. godinu

### NN 123/2007 (30.11.2007.), Odluka o preraspodjeli sredstava planiranih u Držav­nom proračunu Republike Hrvatske za 2007. godinu

# VLADA REPUBLIKE HRVATSKE

**3557**

Na temelju članka 40.a Zakona o izvršavanju Državnog proračuna Republike
Hrvatske za 2007. godinu (»Narodne novine«, br. 137/2006 i 78/2007) i članka 30.
stavka 2. Zakona o Vladi Repub­like (»Narodne novine«, br. 101/98, 15/2000,
117/2001, 199/2003 i 30/2004), Vlada Republike Hrvatske je na sjednici održanoj
29. studenoga 2007. godine donijela

## ODLUKU

### O PRERASPODJELI SREDSTAVA PLANIRANIH U DRŽAVNOM PRORAČUNU REPUBLIKE HRVATSKE ZA 2007. GODINU

I.

Vlada Republike Hrvatske preraspodjeljuje sredstva unutar proračunskih razdjela
u Državnom proračunu Republike Hrvatske za 2007. godinu (»Narodne novine«, br.
137/2006 i 78/2007).

II.

Sredstva iz točke I. preraspodijelit će se kod proračunskih korisnika prema
sljedećem rasporedu:

[TABELA](dodatni/378687.pdf)

III.

Ova Odluka je sastavni dio Državnog proračuna Republike Hrvatske za 2007.
godinu.

IV.

Ova Odluka stupa na snagu danom donošenja, a objavit će se u »Narodnim
novinama«.

Klasa: 400-06/07-01/05
Urbroj: 5030120-07-18
Zagreb, 29. studenoga 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 123/2007-3557
## Pravilnik o dopunama Pravilnika o vinogradarskim područjima

### NN 123/2007 (30.11.2007.), Pravilnik o dopunama Pravilnika o vinogradarskim područjima

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3560**

Na temelju članka 19. stavka 2. Zakona o vinu (»Narodne novine« br. 96/03)
ministar poljoprivrede, šumarstva i vodnoga gospodarstva donosi

## PRAVILNIK

### O DOPUNAMA PRAVILNIKA O VINOGRADARSKIM PODRUČJIMA

Članak 1.

U Pravilniku o vinogradarskim područjima (»Narodne novine« br. 159/04, 64/05) u
članku 4. stavak 1. točki 1. podtočki prvoj iza riječi: »Stari Mikanovci«
stavlja se zarez i dodaje riječ: »Jarmina«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/05-01/28
Urbroj: 525-1-07-3
Zagreb, 19. studenoga 2007.

Ministar
**Petar Čobanković**, v. r.

Pravilnik, NN 123/2007-3560
## Dopuna popisa u Upisniku stranih sorti poljoprivred­nog bilja

### NN 123/2007 (30.11.2007.), Dopuna popisa u Upisniku stranih sorti poljoprivred­nog bilja

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3564**

Na temelju članka 6. stavka 3. Zakona o sjemenu, sadnom materijalu i priznavanju
sorti poljoprivrednog bilja (»Narodne novine« broj 131/97, 163/03), ministar
poljoprivrede, šumarstva i vodnoga gospodarstva objavljuje

## DOPUNU POPISA

### U UPISNIKU STRANIH SORTI POLJOPRIVREDNOG BILJA

U Upisnik stranih sorti poljoprivrednog bilja upisuje se dopuna sljedećih sorti:
7. VOĆE
Olea europea L.
Maslina – za proizvodnju ulja
17. Puntoža (sinomimi: Buža puntoža, Puntuža)
18. Črnica (Karbonera)
19. Žižolera
20. Rošinjola (Rosulja, Rovinješka, Rušinjola)
21. Moražola
22. Karbonaca
23. Plominka
Fragaria L.
Jagoda
52. Sonata.

Klasa: 320-05/07-01/9
Urbroj: 525-2-07-02
Zagreb, 19. studenoga 2007.

Ministar
**Petar Čobanković**, v. r.

Ostalo, NN 123/2007-3564
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o izmjeni Pravilnika o obrascu zahtjeva za izdavanje izvozne dozvole za izvoz robe s dvojnom namjenom

### NN 123/2007 (30.11.2007.), Pravilnik o izmjeni Pravilnika o obrascu zahtjeva za izdavanje izvozne dozvole za izvoz robe s dvojnom namjenom

# MINISTARSTVO GOSPODARSTVA, RADA I PODUZETNIŠTVA

**3565**

Na temelju članka 6. stavka 2. Zakona o izvozu robe s dvojnom namjenom (»Narodne
novine«, broj 100/2004), ministar gospodarstva, rada i poduzetništva, donosi

## PRAVILNIK

### O IZMJENI PRAVILNIKA O OBRASCU ZAHTJEVA ZA IZDAVANJE IZVOZNE DOZVOLE ZA IZVOZ ROBE S DVOJNOM NAMJENOM

Članak 1.

U Pravilniku o obrascu zahtjeva za izdavanje izvozne dozvole za izvoz robe s
dvojnom namjenom (»Narodne novine«, broj 166/2004) članak 3. mijenja se i glasi:
»Uz zahtjev za izdavanje izvozne dozvole za izvoz robe s dvojnom namjenom
podnositelj zahtjeva dužan je priložiti sljedeće dokumente:
– izvorni primjerak potvrde o krajnjem korisniku – ovjerenu od nadležnog
državnog tijela, odnosno izjavu krajnjeg korisnika ovjerenu od ovlaštene osobe
koja sadrži namjenu krajnje uporabe robe s izjavom da istu neće ponovno izvesti
bez suglasnosti Ministarstva,
– broj suglasnosti ili dozvole nadležnog tijela za obavljanje djelatnosti ako je
zakonom propisana,
– kopiju dokumenata koji navode kvalitetu i tehničke karakteristike robe (kad se
radi o kemikalijama formulu strukture tvari i registracijski broj servisa za
kemijske sažetke CAS),
– izvornik ili ovjerenu kopiju ugovora sklopljenog s tvrtkom koja uvozi robu,
odnosno predračun ili narudžbu.
– dokaz o uplaćenoj upravnoj pristojbi.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/07-01/240
Urbroj: 526-06-01-01/1-07-1
Zagreb, 14. studenoga 2007.

Ministar
**Branko Vukelić**, v. r.

Pravilnik, NN 123/2007-3565
## Pravilnik o izmjeni Pravilnika o obrascu zahtjeva za izdavanje uvozne potvrde za uvoz robe s dvojnom namjenom

### NN 123/2007 (30.11.2007.), Pravilnik o izmjeni Pravilnika o obrascu zahtjeva za izdavanje uvozne potvrde za uvoz robe s dvojnom namjenom

# MINISTARSTVO GOSPODARSTVA, RADA I PODUZETNIŠTVA

**3566**

Na temelju članka 11. stavka 2. Zakona o izvozu robe s dvojnom namjenom
(»Narodne novine«, broj 100/2004), ministar gospodarstva, rada i poduzetništva,
donosi

## PRAVILNIK

### O IZMJENI PRAVILNIKA O OBRASCU ZAHTJEVA ZA IZDAVANJE UVOZNE POTVRDE ZA UVOZ ROBE S DVOJNOM NAMJENOM

Članak 1.

U Pravilniku o obrascu zahtjeva za izdavanje uvozne potvrde za uvoz robe s
dvojnom namjenom (»Narodne novine«, broj 166/2004) članak 3. mijenja se i glasi:
»Uz zahtjev za izdavanje uvozne potvrde za uvoz robe s dvojnom namjenom
podnositelj zahtjeva dužan je priložiti sljedeće dokaze:
– broj suglasnosti ili dozvole nadležnog tijela za obavljanje djelatnosti ako je
zakonom propisana,
– kopiju dokumenata koji navode kvalitetu i tehničke karakteristike robe (kad se
radi o kemikalijama, formulu strukture tvari i registracijski broj servisa za
kemijske sažetke CAS),
– izvornik ili ovjerenu kopiju ugovora sklopljenog s tvrtkom od koje se roba
uvozi odnosno narudžbu.
– dokaz o uplaćenoj upravnoj pristojbi.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/07-01/240
Urbroj: 526-06-01-01/1-07-2
Zagreb, 14. studenoga 2007.

Ministar
**Branko Vukelić**, v. r.

Pravilnik, NN 123/2007-3566
## Naredba o prestanku važenja Naredbe o određivanju dana koji se smatra danom izvoza odnosno uvoza usluge

### NN 123/2007 (30.11.2007.), Naredba o prestanku važenja Naredbe o određivanju dana koji se smatra danom izvoza odnosno uvoza usluge

# MINISTARSTVO GOSPODARSTVA, RADA I PODUZETNIŠTVA

**3567**

Na temelju članka 29. stavka 2. Zakona o trgovini (»Narodne novine«, br. 49/03 –
pročišćeni tekst, 96/03, 103/03, 170/03, i 55/04), ministar gospodarstva, rada i
poduzetništva donosi

## NAREDBU

### O PRESTANKU VAŽENJA NAREDBE O ODREĐIVANJU DANA KOJI SE SMATRA DANOM IZVOZA ODNOSNO UVOZA USLUGE

Članak 1.

Danom stupanja na snagu ove Naredbe, prestaje važiti Naredba o određivanju dana
koji se smatra danom izvoza odnosno uvoza usluge (»Narodne novine«, br. 47/97).

Članak 2.

Ova Naredba stupa na snagu danom objave u »Narodnim novinama«.

Klasa: 011-01/07-01/247
Urbroj: 526-06-01-01/3-07-2
Zagreb, 22. studenoga 2007.

Ministar
**Branko Vukelić**, v. r.

Naredba, NN 123/2007-3567
## Pravilnik o službenoj odjeći odvjetnika, odvjetničkih vježbenika i drugih zaposlenika u odvjetničkom uredu

### NN 123/2007 (30.11.2007.), Pravilnik o službenoj odjeći odvjetnika, odvjetničkih vježbenika i drugih zaposlenika u odvjetničkom uredu

# HRVATSKA ODVJETNIČKA KOMORA

**3568**

Na temelju odredbe st. 2. čl. 38. Zakona o odvjetništvu (»Narod­ne novine« br.
9/94) i članka 65. Statuta Hrvatske odvjetničke komore (»Narodne novine« br.
25/95, br. 92/99, br. 08/05 i br. 117/05) Upravni odbor Hrvatske odvjetničke
komore na 9. sjednici održanoj 27. listopada 2007. godine donio je

## PRAVILNIK

### O SLUŽBENOJ ODJEĆI ODVJETNIKA, ODVJETNIČKIH VJEŽBENIKA I DRUGIH ZAPOSLENIKA U ODVJETNIČKOM UREDU

Članak 1.

(1.1) Ovim Pravilnikom utvrđuju se mjerila i kriteriji o pravima odvjetnika,
odvjetničkih vježbenika i drugih zaposlenika u odvjetnič­kim uredima na službenu
odgovarajuću odjeću.
(1.2) Ovaj Pravilnik se primjenjuje i na odvjetnike zaposlene u odvjetničkim
društvima, kao i zaposlenike u odvjetničkim društvima.

Članak 2.

Sve osobe navedene u članku 1. ovog Pravilnika imaju pravo na naknadu odnosno
kupovinu odjeće za službene potrebe i to 2 (dva) puta godišnje.

Članak 3.

(3.1) Pod službenom odjećom odvjetnika, odvjetničkih vježbenika, kao i
zaposlenika u odvjetničkom uredu smatraju se:
1. kostim odnosno odijelo – 2 kompleta godišnje
2. bluza odnosno košulja – 4 komada godišnje
3. cipele – 2 para godišnje
4. poslovna torba – svake dvije godine jedna
5. odjeća za vanjsko uredovanje u zimskim uvjetima – svake dvije godine 1
komplet
6. kišobran ili kabanica – 1 svake dvije godine
7. kaput – svake dvije godine
8. baloner – svake dvije godine
9. kravate/marama – godišnje dva komada.
(3.2) Pravo iz točke 5. stavka 1. ovog članka imaju odvjetnik i drugi
zaposlenici u odvjetničkom uredu odnosno odvjetničkom društvu kojima to odobri
odvjetnik odnosno osnivači odvjetničkog društva.

Članak 4.

(4.1) Službenu odjeću nabavlja svaki zaposlenik samostalno uz prethodni dogovor
s odvjetnikom vodeći računa da cijena ne prelazi razumnu cijenu pojedine stvari
primjerenu obavljanju odvjetničke službe odnosno statusa zaposlenih u
odvjetničkim uredima odnosno odvjetničkim društvima.
(4.2) Trošak za nabavu službene odjeće, obuće i poslovne torbe za odvjetnika,
odvjetničkog vježbenika i druge zaposlenike u odvjetničkom uredu tereti
odvjetnički ured odnosno odvjetničko društvo.

Članak 5.

Izmjena i dopune Pravilnika donose se na prijedlog odvjetnika i predsjednika
Hrvatske odvjetničke komore.

Članak 6.

Ovaj Pravilnik stupa na snagu danom objave u »Narodnim novinama«.

Broj: 7658/2007
Zagreb, 27. listopada 2007.

Predsjednik
Hrvatske odvjetničke komore
**Leo Andreis**, v. r.

Pravilnik, NN 123/2007-3568
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje kojim se društvu za upravljanje investicijskim fondovima CAIB Invest d.o.o., Zagreb, odobrava izmjena Prospekta i Statuta Select Eurobond otvorenog investicijskog fonda s javnom ponudom

### NN 123/2007 (30.11.2007.), Rješenje kojim se društvu za upravljanje investicijskim fondovima CAIB Invest d.o.o., Zagreb, odobrava izmjena Prospekta i Statuta Select Eurobond otvorenog investicijskog fonda s javnom ponudom

# HRVATSKA AGENCIJA ZA NADZOR FINANCIJSKIH USLUGA

**3570**

Na temelju odredbi članka 8. stavak 1., članka 15. točka 4. alineja 1. Zakona o
Hrvatskoj agenciji za nadzor financijskih usluga (»Narodne novine«, broj
140/05), članka 105., 106., 109. i članka 113. Zakona o investicijskim fondovima
(»Narodne novine«, broj 150/05), Hrvatska agencija za nadzor financijskih
usluga, na zahtjev društva za upravljanje investicijskim fondovima CAIB Invest
d.o.o., Zagreb, Ivana Lučića 2a, u predmetu odobrenja izmjene prospekta i
statuta fonda Select Eurobond otvorenog investicijskog fonda s javnom ponudom,
temeljem odluke Uprave na sjednici održanoj 22. studenoga 2007. donijela je

## RJEŠENJE

1. Društvu za upravljanje investicijskim fondovima CAIB Invest d.o.o., Zagreb,
Ivana Lučića 2a, odobrava se izmjena Prospekta i Statuta Select Eurobond
otvorenog investicijskog fonda s javnom ponudom.
2. Odobrava se izbor KPMG Croatia d.o.o., sa sjedištem u Zagrebu, Ivana Lučića
2a, za obavljanje poslova revizora za Select Eurobond otvoreni investicijski
fond s javnom ponudom.
3. Društvo za upravljanje investicijskim fondovima CAIB Invest d.o.o., Zagreb,
Ivana Lučića 2a, obvezno je objaviti Prospekt i Statut Select Eurobond otvorenog
investicijskog fonda s javnom ponudom u dnevnim novinama koje se prodaju na
cjelokupnom teritoriju Republike Hrvatske, u roku od sedam (7) dana od dana
dostave ovog rješenja.
4. Izrjeka ovog rješenja objavit će se u »Narodnim novinama«.

Klasa: UP/I- 451-04/07-09/44
Urbroj: 326-113-07-3
Zagreb, 22. studenoga 2007.

Predsjednik Uprave
**Ante Samodol**, v. r.

Rješenje, NN 123/2007-3570
## Rješenje kojim se društvu za upravljanje investicijskim fondovima CAIB Invest d.o.o., Zagreb, odobrava izmjena Prospekta i Statuta Select Europe otvorenog investicijskog fonda s javnom ponudom

### NN 123/2007 (30.11.2007.), Rješenje kojim se društvu za upravljanje investicijskim fondovima CAIB Invest d.o.o., Zagreb, odobrava izmjena Prospekta i Statuta Select Europe otvorenog investicijskog fonda s javnom ponudom

# HRVATSKA AGENCIJA ZA NADZOR FINANCIJSKIH USLUGA

**3571**

Na temelju odredbi članka 8. stavak 1., članka 15. točka 4. alineja 1. Zakona o
Hrvatskoj agenciji za nadzor financijskih usluga (»Narodne novine«, broj
140/05), članka 105., 106., 109. i članka 113. Zakona o investicijskim fondovima
(»Narodne novine«, broj 150/05), Hrvatska agencija za nadzor financijskih
usluga, na zahtjev društva za upravljanje investicijskim fondovima CAIB Invest
d.o.o., Zagreb, Ivana Lučića 2a, u predmetu odobrenja izmjene prospekta i
statuta fonda Select Europe otvorenog investicijskog fonda s javnom ponudom,
temeljem odluke Uprave na sjednici održanoj 22. studenoga 2007. donijela je

## RJEŠENJE

1. Društvu za upravljanje investicijskim fondovima CAIB Invest d.o.o., Zagreb,
Ivana Lučića 2a, odobrava se izmjena Prospekta i Statuta Select Europe otvorenog
investicijskog fonda s javnom ponudom.
2. Odobrava se izbor KPMG Croatia d.o.o., sa sjedištem u Zagrebu, Ivana Lučića
2a, za obavljanje poslova revizora za Select Europe otvoreni investicijski fond
s javnom ponudom.
3. Društvo za upravljanje investicijskim fondovima CAIB Invest d.o.o., Zagreb,
Ivana Lučića 2a, obvezno je objaviti Prospekt i Statut Select Europe otvorenog
investicijskog fonda s javnom ponudom u dnevnim novinama koje se prodaju na
cjelokupnom teritoriju Republike Hrvatske, u roku od sedam (7) dana od dana
dostave ovog rješenja.
4. Izrjeka ovog rješenja objavit će se u »Narodnim novinama«.

Klasa: UP/I- 451-04/07-09/42
Urbroj: 326-113-07-5
Zagreb, 22. studenoga 2007.

Predsjednik Uprave
**Ante Samodol**, v. r.

Rješenje, NN 123/2007-3571
## Rješenje kojim se društvu za upravljanje investicijskim fondovima CAIB Invest d.o.o., Zagreb, odobrava izmjena Prospekta i Statuta Select Novčanog otvorenog investicijskog fonda s javnom ponudom

### NN 123/2007 (30.11.2007.), Rješenje kojim se društvu za upravljanje investicijskim fondovima CAIB Invest d.o.o., Zagreb, odobrava izmjena Prospekta i Statuta Select Novčanog otvorenog investicijskog fonda s javnom ponudom

# HRVATSKA AGENCIJA ZA NADZOR FINANCIJSKIH USLUGA

**3572**

Na temelju odredbi članka 8. stavak 1., članka 15. točka 4. alineja 1. Zakona o
Hrvatskoj agenciji za nadzor financijskih usluga (»Narodne novine«, broj
140/05), članka 105., 106., 109. i članka 113. Zakona o investicijskim fondovima
(»Narodne novine«, broj 150/05), Hrvatska agencija za nadzor financijskih
usluga, na zahtjev društva za upravljanje investicijskim fondovima CAIB Invest
d.o.o., Zagreb, Ivana Lučića 2a, u predmetu odobrenja izmjene prospekta i
statuta fonda Select Novčanog otvorenog investicijskog fonda s jav­nom ponudom,
temeljem odluke Uprave na sjednici održanoj 22. studenoga 2007. donijela je

## RJEŠENJE

1. Društvu za upravljanje investicijskim fondovima CAIB Invest d.o.o., Zagreb,
Ivana Lučića 2a, odobrava se izmjena Prospekta i Statuta Select Novčanog
otvorenog investicijskog fonda s javnom ponudom.
2. Odobrava se izbor KPMG Croatia d.o.o., sa sjedištem u Zagrebu, Ivana Lučića
2a, za obavljanje poslova revizora za Select Novčani otvoreni investicijski fond
s javnom ponudom.
3. Društvo za upravljanje investicijskim fondovima CAIB Invest d.o.o., Zagreb,
Ivana Lučića 2a, obvezno je objaviti Prospekt i Statut Select Novčanog otvorenog
investicijskog fonda s javnom ponudom u dnevnim novinama koje se prodaju na
cjelokupnom teritoriju Republike Hrvatske, u roku od sedam (7) dana od dana
dostave ovog rješenja.
4. Izrjeka ovog rješenja objavit će se u »Narodnim novinama«.

Klasa: UP/I- 451-04/07-09/43
Urbroj: 326-113-07-3
Zagreb, 22. studenoga 2007.

Predsjednik Uprave
**Ante Samodol**, v. r.

Rješenje, NN 123/2007-3572